Þegar frádráttarreglunni er beitt á annað borð er það yfirleitt gert þannig að lægri talan , sem er dregin frá , er þá einfalt veldi af 10 , það er að segja I , X ( 10 ) eða C ( 100 ) ; M = 1000 er hæsta tala kerfisins og kemur því ekki fyrir í þessu hlutverki ) . Þannig er 45 yfirleitt skrifað sem XLV en ekki sem VL . Í ritum frá fyrri öldum má finna ýmiss konar frávik í ritun rómverskra talna frá þeim reglum sem sumum okkar hafa verið kenndar í skólum og hér hefur verið lýst sem meginreglum . Á fyrstu 100 árum íslenskrar ritaldar eða svo voru tölur eingöngu ritaðar með þessum hætti , en eftir það koma arabískar tölur til sögunnar .